open-index/open-wikipedia-markdown huggingface dataset:
Столб на Јустинијан

**Столбот на Јустинијан** претставувал римски триумфален столб кој се наоѓал во Цариград, денешен Истанбул, Турција. Овој столб бил изграден во времето на византискиот цар Јустинијан I во 543 година во чест на неговите пообеди. Овој столб бил поставен во западниот дел од плоштадот Августајон, меѓу Аја Софија и Големата палата. Столбот бил разрушен во времето на Османлиите во текот на 16 век.

## Историја

Столбот бил изграден од тули, а бил покриен од месингови плакети. Столбот стоел на мермерен пиедестал со седум скали, а на нејзниот врв се наоѓала бронзена статуа на Јустинијан I во триумфална облека (облеката на Ахил, како што го нарекол Прокопиј). Во левата рака држел глобус, а со десната рака ја протегал кон исток. Според некои натписи, се смета дека на ова место имало статуа на Теодосиј I или Теодосиј II.

Столбот останал до пропаѓањето на Византија, како што опишал Никифор Грегорас и неколку руски верници во градот. Според некои извори, пред самиот столб се наоѓале други три бронзени статуи на пагански императори, кои го молеле императорот за прошка. Овие статуи најверојатно биле тргнати од плоштадот во 1433 година.

Според Кристофоро, столбот бил висок 70 метри. Тој се гледал дури од морето.

Голем дел од населението, до 15 век сметале дека станува збор за основачот на градот Константин Велики, а според Крикијак за Ираклиј. Исто така се сметало дека наместо глобус, човекот од статуата држи јаболко. По падот на овој дел од столбот, некаде во периодот од 1422 до 1427 година, овој чин се сметал за несреќа која го очекува на градот. Веднаш по освојувањето на градот, Османлиите ја отстраниле статуата како симбол на нивната власт, а столбот најверојатно бил разрушен во 1515 година.. Пјер Жил, кој живеел во градот во 1540-тите, напишал дека останатите фрагменти од статуата биле во Топкапи-сарај, пред да бидат потопени за создавање на топови

## Наводи

## Надворешни врски

*3D реконструкција на столбот од 'Byzantium 1200''
*Статуа на Јустинијан

Категорија:Архитектура од 6 век
Категорија:Споменици-столбови во Истанбул
Категорија:Градби на Јустинијан I
Дуќанџик

мини|Фотографирано пред 1962 година
**Дуќанџик** — скопска населба која се наоѓа на левата страна на реката Вардар. Се наоѓа во Општина Чаир. Населбата е во самото централно градско подрачје, бидејќи  еден дел од Дуќанџик се наоѓа во рамките на Старата скопска чаршија, а дугиот дел од другата страна на булеварот „Никола Карев“, во делот познат како *„Пластичарска улица“*. Познат симбол на населбата е џамијата Дуќанџик.
## Поврзано
* Чаир;
* ОУ „Јане Сандански“ - Чаир.

## Наводи

Категорија:Населби и маала во Скопје
Категорија:Чаир
Дијагонала

[мини|десно|Дијагонали на [коцка. AC' (сино) е просторна дијагонала со должина \sqrt 3, а AC (црвено) е странична дијагонала со должина \sqrt 2.]]
**Дијагонала** права линија што поврзува несоседни агли на многуаголник или полиедар.

Покрај геометриското значење, дијагоналата се среќава и кај матриците, каде означува низа елементи долж дијагонална линија.

[мини|десно|Дијагонали на неправилен [шестаголник]]

## Многуаголници
Кај еден многуаголник, **дијагонала** е отсечка која сврзува две несоседни темиња. Четириаголникот има две дијагонали, кои ги сврзуваат спротивните темиња. Кај секој испакнат многуаголник, сите дијагонали лежат во многуаголникот, но кај вдлабнатиот (конкавен) многуаголник, некои дијагонали ќе лежат вон многуаголникот.

Секој многуаголник со *n* страни (*n* ≥ 3), било испакнат или вдлабнат, има
:\frac{n^2-3n}{2}\, 
дијагонали, бидејќи секое теме има дијагонали што се протегаат до сите други темиња освен самото себе и двете соседни темиња, па затоа има *n*&nbsp;−&nbsp;3 дијагонали.

## Матрици
Кај квадратните матрици „главната дијагонала“ ја образуваат елементите што се протегаат од горниот лев до долниот десен агол. Кај матрица  A  со показател на ред i и показател на колона j, ова ќе бидат елементите A_{ij} со i = j. На пример, идентичната матрица може е онаа што има елементи 1 на главната дијагонала, а нули на сите други места:
:\begin{pmatrix}
 1 & 0 & 0 \\
 0 & 1 & 0 \\
 0 & 0 & 1
\end{pmatrix}

Дијагоналата што се протега од горниот десен до долниот лев агол е „споредна“ или „антидијагонала“. „Вондијагоналните“ елементи се сите оние што не лежат на главната дијагонала. „Дијагонална матрица“ е онаа каде сите елементи вон дијагоналата се нули.

„Наддијагоналнен“ елемент е оној што се наоѓа неопсредно над и десно од главната дијагонала. Just as diagonal entries are those A_{ij} with j=i, the superdiagonal entries are those with j = i+1.  For example, the non-zero entries of the following matrix all lie in the superdiagonal:
:\begin{pmatrix}
 0 & 2 & 0 \\
 0 & 0 & 3 \\ 
 0 & 0 & 0
\end{pmatrix}
Likewise, „поддијагонален“ елемент е оној што се наоѓа веднаш под и лево од главната дијагонала, т.е. елемент A_{ij} with j = i - 1. Општите дијагонали на матрицата се означуваат со показателот k со величините во однос на главната дијагонал: главната дијагонала има k = 0; наддијагоналата има k = 1; поддијагоналата има k = -1; а, општо земено,  k-дијагоналата се состои од елементите A_{ij} со j = i+k.

## Геометрија
По аналогија, подмножеството на Декартовиот производ *X*&times;*X* на секое множество *X* со самото себе, кое се состои од сите парови (x,x), се нарекува дијагонала, и претставува графот на идентичната релација. Ова игра важна улога во геоемтријата; на пример, неподвижните точки на пресликувањето *F* од *X* сама на себе се добиваат со пресек на графот *F* со дијагоналата.

## Поврзано
* Симетрала
* Транверзала
* Дијагонална уличка — место во светот на Хари Потер

## Наводи

## Надворешни врски
*Дијагонала на многуаголник - MathWorld 
*Дијагонала на матрица - MathWorld 

Категорија:Елементарна математика
Категорија:Елементарна геометрија
Осна симетрија

мини|десно|Фигури со симетрии по една или повеќе оски и несиметрична фигура за споредба
**Осната симетрија** — симетрија во однос на дадена права (оска). Еден објект е осно симетричен ако изгледот не му се менува со негова ротација (свртување) околу оската. На пример, чинивче изгледа исто ако го свртиме под било кој агол околу линијата што минува низ неговиот центар, па затпа велиме дека е „осно симетрично“.

## Поврзано
* Симетрала - поделбена линија
* Хирална симетрија - во квантната механика

## Наводи

Категорија:Симетрија
Зевксипови бањи

**Зевксипови бањи** — јавни бањи кои се наоѓале во Цариград. Изградени се во периодот помеѓу 100 и 200 година, а уништени во времето на бунтот Ника во 532 година, а по неколку години биле повторно изградени. Овие бањи биле наречени со тоа име бидејќи претходно на ова место се наоѓал храм на богот Јупитер (Зевс). Бањите биле поснати по големиот број на статуи. Овие статуи подоцна биле користени за воени цели, во текот на 7 век и сите биле уништени. Последните ископувања на наоѓалиштето биле направени во 1928 година.

## Опис

Бањите биле изградени во времето на Септимиј Север, а реновирани во времето на Константин Велики. Во тоа време биле поставени и голем број на статуи кои броеле околу 80 со бројни мозаици. Овде постоеле статуи на Хомер, Хесиод, Платон, Аристотел, Јулиј Цезар, Демостен и Вергилиј, фигури на богови и митски херои. Овие статуи биле земени од различни места по светот, како Азија, Рим, Грција и Мала Азија.

Местото било користено како јавно капење. На мажите и жените не им било дозволувано да се капат заедно, туку морале да бидат во одделни бањи или да одат во различен период во денот.

Популарноста на овие бањи меѓу населението било многу голема и покрај тоа што имало неколку бањи во градот, кои имале јавен пристап. Во овие бањи дури оделе и свештениците и монасите.

## Локација

Бањата се наоѓала во близина на Големата императорска палата. Бањата граничела со Августајон, во близина на Аја Софија. Ископувањата кои биле спроведени ја докажале локацијата, па самите биле поврзани со големата палата.

## Реконструкција

По бунтот Ника во 532 година, најголем дел од градбите во градот биле разрушени, а илјадници биле мртви. Бањата не била поштедена. Додека презел мерки за реконструкција на бањите, Јустинијан не можел да ги реновира статуите и антиквитетите, кои биле изгубени по 532 година..

По ова, во текот на 7 век бањите започнале да ги користат единствено византиската армија.. Кон почетокот на 8 век, дел од бањите биле претворени во затвор, а друг дел служел како работилница.

Речиси 1.000 години подоцна, отоманскиот султан Мимар Синан на местото изградил бања Хасеки Хурем Султан на основата на старите бањи. Во 1928 година било спроведено ископување каде биле пронајдени остатоци од различни времиња.

## Наводи

## Надворешни врски
*3D реконструкција на ''Byzantium 1200''
*Christodorus' poem, in Greek and English 

Категорија:Архитектура од 2 век
Категорија:Римски бањи
Категорија:Византиска архитектура на Истанбул
Категорија:Антички Византион
Категорија:Згради и градби во Цариград
Јелмарен

**Јелмарен** (швед. *Hjälmaren*) е езеро во Шведска, четврто по големина во земјата. Сместено е веднаш до езерото Меларен, и преку него истекува во Балтичкото Море, западно од градот Стокхолм. Со Стокхолм е поврзан со Јелмарскиот канал, долг 13 км.

Се граничи со покраините Седерманланд, Нерке и Вестманланд.

Езерото е долго 63 км, широко околу 20 кми зафаќа површина од 485&nbsp;км2. Просечната длабочина изнесува 6 м. На западниот крај на езерото се наоѓа градот Еребру.

На езерското крајбрежје се одржуваат големи музички настани со познати светски групи.

Во 1436 на мал остров во езерото е убиен востаничкиот водач Енгелбрект Енгелбректсон. Во негова чест, островот е наречен Енгелбректсхолмен („Енгелбректов Остров“).

## Галерија

Податотека:Hjälmaren.jpg|Пошумен дел на брегот
Податотека:Örebro Hemfjärden.jpg|Трскарник во плитакот
Податотека:SednaLiten.JPG|Траект за автомобили
Податотека:Oset Örebro 3.JPG|Кај природниот парк Усет


## Наводи

Категорија:Езера во Шведска
Тиреста (национален парк)

**Тиреста** (швед. *Tyresta nationalpark*) е национален парк и природен резерват во Шведска. Се протега во општините Ханинге и Тиресе во округот Стокхолм.

Паркот има површина од 19,7&nbsp;км2, а околниот природен резерват зафаќа 27&nbsp;км2, што значи дека вкупната заштитена област покрива 47 км2.

Во 1999 Тиреста настрадала од голем пожар кој опустошил 10% од паркот.


Податотека:Årsjön, Tyresta national park, 2007-07-20, view southeast from western shore.jpeg|Југоисточен поглед на езерото Оршен
Податотека:Tyresta Naturum 2011a.jpg|Домот на паркот, наречен „Натурум“
Податотека:Tyresta branden 1999a.jpg|Опожарени дрвја во 1999
Податотека:Sweden. Stockholm County. Tyresta National Park 002.JPG|Граничник на паркот


## Наводи

## Надворешни врски
* Национален парк Тиреста  - Служба за заштита на природата 
*Национален парк и природен резерват Тиреста    

Категорија:Национални паркови во Шведска
Категорија:Стокхолм (округ)
Знаме на Општина Радовиш

**Знамето на [[Општина Радовиш]]** е официјалното знаме на оваа македонска општина. Знамето е усвоено во 2013 и со тоа се заменило старото знаме. Знамето е двобојно, црвено-бело, со Радовишкиот крст.

## Старо општинско знаме на Радовиш
Знамето на општина Радовиш е во темно-зелена боја, исто како основата на грбот порабен со жолта-златна лента, а на средината од знамето е сместен грбот на општината, без бандерола. Од двете страни на грбот стои испишано: од левата страна “општина“, а од десната страна “Радовиш“.

## Наводи

## Поврзано
* Општина Радовиш
* Грб на Општина Радовиш
* Знамиња на општините во Македонија

## Надворешни врски
* Статут на Општина Радовиш

Категорија:Општина Радовиш
Радовиш, Општина
Грб на Општина Радовиш

**Грбот на [[Општина Радовиш]]** е официјалниот грб на оваа македонска општина. Грбот е усвоен во 2013 и го знаменил стариот општински грб. Главен елемент на грбот е Радовишкиот крст.

## Стар грб на Радовиш
Грбот е составен од три дела: круна, штит и повез, во кои доминираат темнозелената, златно-жолтата, црната и сината боја. Оваа комбинација на бои го симболизира поднебјето со богатството на природните ресурси и плодноста на земјата, воедно природно богатство со присуството на бакарот и златото.

Во дијагонала од горниот десен агол кон долниот лев дел се протега светлосина лента, а во средината на штитот доминираат два тутунови листа во жолто-златна боја порабени со црна линија. Во горниот лев агол во жолто-златна боја е сместен симболот на рударството: вкрстени чекан и длето.
 
Круната ја изразува историската традиција на Радовиш, односно, легендата за кралицата (кнегињата Рада), која живеела во стариот средновековен град чии рушевини сè уште се наоѓаат во горниот тек на Стара Река, а којшто името го добил по името на оваа кнегиња.
 
На долниот дел од грбот, под штитот се наоѓа повез, во темнозелена боја со жолто-златни рабови на која, со стилизирани букви, е испишано името „Радовиш“, а е одвоено со точка и продолжува со годината 1019, односно годината од кога датира првиот историски запис за постоењето на Радовиш.

## Наводи

## Поврзано
* Знаме на Општина Радовиш
* Грбови на општините во Македонија
* Општина Радовиш

## Надворешни врски
* Статут на Општина Радовиш

Категорија:Општина Радовиш
Радовиш
Знаме на Општина Гостивар

**Знамето на [[Општина Гостивар]]** е официјалното знаме на оваа македонска општина. Знамето е во основа сино и на него се наоѓа општинскиот грб.

## Опис
Знамето на општината има правоаголна форма со сивозатворена боја, а во левиот горен агол се наоѓа грбот на општината.

## Наводи

## Поврзано
* Општина Гостивар
* Грб на Општина Гостивар
* Знамиња на општините во Македонија

## Надворешни врски
* Статут на Општина Гостивар

Категорија:Општина Гостивар
Гостивар, Општина
Грб на Општина Гостивар

**Грбот на [[Општина Гостивар]]** е официјалниот грб на оваа македонска општина. 

## Опис
Грбот на Општината е претставена на замок кој ја изразува прегледноста на древноста на градот, во средината е поставена Саат кулата со која се изразува изворната архитектура на градот, а во позадината е презентирана реката Вардар во форма на лак што го изразува текот на реката, од левата страна се простира планината Шар, а од десната страна се простира Сува Гора, со испреплетување на целата површина на белата, сивозатворената и сивоотворената боја.

## Наводи

## Поврзано
* Знаме на Општина Гостивар
* Грбови на општините во Македонија
* Општина Гостивар

## Надворешни врски
* Статут на Општина Гостивар

Категорија:Општина Гостивар
Гостивар
Знаме на Општина Јегуновце

**Знамето на [[Општина Јегуновце]]** е официјалното знаме на оваа македонска општина. Знамето е во основа црвено и на него се наоѓа општинскиот грб со златни ѕвезди.

## Опис
Знамето во основа е црвено а во левиот горен агол е аплициран грбот на општината. Единаесетте жолто обоени ѕвездички ги претставуваат единаесетте населени места во општината, а разместеноста на ѕвездичките е соодветно со разместеноста на населените места на картата на Општина Јегуновце.

## Наводи

## Поврзано
* Општина Јегуновце
* Грб на Општина Јегуновце
* Знамиња на општините во Македонија

## Надворешни врски
* Симболи на Општина Јегуновце 

Категорија:Општина Јегуновце
Јегуновце, Општина
Грб на Општина Јегуновце

**Грбот на [[Општина Јегуновце]]** е официјалниот грб на оваа македонска општина.

## Опис
Општината има грб кој ја претставува Општина Јегуновце со нејзините основни обележја и одлики. Грбот е составен од штит на кој има неколку елементи. Централен елемент е буквата „Ј“ која го симболизира името на општината. Во позадина се наоѓа приказ на планините во општина Јегуновце, фабрика која ја симболизира индустријата и ѕвездите кои ги симболизираат населените места во општината. Во долниот дел се наоѓа годината на основање на општината.

## Наводи

## Поврзано
* Знаме на Општина Јегуновце
* Грбови на општините во Македонија
* Општина Јегуновце

## Надворешни врски
* Симболи на Општина Јегуновце 

Категорија:Општина Јегуновце
Јегуновце
Купанг

**Купанг** (индонезиски: *Kupang*) е град во Индонезија и главно пристаниште на земјата. Според проценка од 2023 година, градот брои околу 466.640 жителиЗафаќа површина од 180,27&nbsp;км2. Во градот е развиена циментната индустрија, како и увозот и извоз на стоки по поморски пат. Аеродромот во Купанг се наоѓа на околу 8&nbsp;km од центарот на градот. Градот бил важно пристаниште и премин во португалското и холандското колонијално време.

## Наводи

## Надворешни врски

* Официјална страна на Купанг 

Категорија:Градови во Индонезија
Категорија:Индонезија
Нилебок

**Нилебок** () — село и поранешна општина во округот Јерихов, во Саксонија-Анхалт, Германија. Од 1 јануари 2010 е дел од градот Јерихов.

Категорија:Села во Саксонија-Анхалт
Категорија:Поранешни општини во Саксонија-Анхалт
Категорија:Јерихов (округ)
Елба-Парај

**Елба-Парај** () — општина во округот Јерихов, во Саксонија-Анхалт, Германија. Се наоѓа на Каналот Елба-Хафел, околу 40 километри североисточно од Магдебург.

## Наводи

Категорија:Јерихов (округ)
Цана-Елстер

**Цана-Елстер** () — град во округот Витенберг, во Саксонија-Анхалт, Германија. Бил создаден на 1 јануари со спојување на поранешните општини Цана, Дитрихсдорф, Елстер (Елба), Гадегаст, Леца, Листерферда, Милангер, Цемник и Цернигал. На 29 мај Милангер повторно станала независна општина, како последица на одлуката на Уставниот суд на Саксонија-Анхалт, но повторно била припоена на 1 јануари 2014.

## Наводи

Категорија:Витенберг (округ)
Чалке (Цариград)

thumb|right|300px|Карта на административниот град во Цариград
**Портата Чалке** (грчки: *Χαλκῆ Πύλη*) претставувала главната церемонијална порта во Големиот дворец во времето на Византија. Во превод името значи бронзена порта, бидејќи дел од нејзиниот покрив бил покриен со позлатена бронза. Внатрешно портата била раскошно украсена со мермер и мозаици, а надворешноста пак со голем број на статуи. На неа во времето на византиското иконоборство се наоѓала иконата на Исус и еден параклис кој нил посветен на Христос, кој бил изграден во текот на 10 век. Најверојатно портата била срушена во 13 век, а капелата во 19 век.

## Историја

Портата се наоѓала во југоисточниот дел на главниот плоштад Августајон, со Аја Софија на северната страна, а бањите Зевксипиј и хиподромот биле на јужната и западната страна.

Првата структура на оваа место била изградена од страна на архитектот Атерок во времето на Анастасиј I (491-518) по повод победата на Византија во Исавриската војна (492-497).. Како дел од центарот на градот, овој објект изгорел во бунтот Ника од 532 година, а по ова била изградена од страна на Јустинијан I (527-565).

Во времето на Роман I Лакапин (920-944) бил изграден една мала капела посветена на Исус Христос, а подоцна во времето на Јован I (969-976) била проширена. Во оваа капела бил погребан по неговата смрт. Оваа порта веќе во времето на Исак II Ангел не се споменува (1185-1195). За разлика од портата, капелата постоела уште неколку векови. Таа се споменува од страна на руските верници во 14 век и во турско време. Капелата била разрушена во 1804 година.

## Опис

Јустинијановиот објект бил во форма на правоаголник, и истиот се состоел од централна купола си пандантиф. Црквата се наоѓала сшпред Манго на левата страна од портата, додека постојат и извори дека таа се наоѓала на врвот од портата.

Според Прокопиј, ѕидовите биле украсени со мермер, таванот бил покриен со мозаици на кои биле претставени Јустинијан и неговата сопруга. За надворешниот изглед не се знае многу. Познато е само дека на портата се наоѓале разни статуи.

На главниот влез стоела икона на Исус. Потеклото на иконата не е познато. Врз основа на раскажувањата, таа датира од почетокот на 6 век. Во времето на Лав III (717-741) биле забранети иконите, па истата била отстранета. Таа најверојатно била повторно ставена во времето на Ирина.

## Наводи

## Надворешни врски
*Византиум 1200

Категорија:Порти во Цариград
Категорија:Голем дворец (Цариград)
Елпска филхармонија

**Елпска филхармонија** или наречена *Елфи* (; *Elphi*) е концертна сала во изградба во квартот Хафен Сити во Хамбург, Германија. Концертната сала е проектирана од *Herzog & de Meuron* на местото на едно старо складиште („Kaispeicher A“). Ќе биде највисоката населена зграда во Хамбург, со височина од 110 метри.

На 2 април 2007, Првиот градоначалник на Хамбург Оле фон Бојст, Хенер Малштет, *Hochtief Construction AG*, проектниот координатор Хартмут Вегенер, министерот за култура на Хамбург Карин фон Велк и архитектот Пјер де Мерон го поставиле камен-темелникот во складиштето *Kaispeicher A*. Во 2007, изградбата требало да биде завршена во 2010 со проценети трошоци на 241 милион евра.

Во ноември 2008, се изменил првичниот договор, па така трошоците на проектот сега биле проценети на 450 милиони евра.

Во август 2012, трошоците повторно биле препроценети и сега се очекувало да бидат над 500 милиони евра, што требало да ги покријат трошоците за зајакнување на кровната конструкција. Датумот на завршување бил поместен во летото 2015, како најрано очекуван.

Моментално се очекува градежните работи да завршат во октомври 2016, а најраниот датум на отворање се предвидува да биде пролетта во 2017.

Источниот дел од градбата ќе биде наменет за хотелот „Westin Hamburg“, кој се очекува да се отвори во 2014. Горните катови западно од концертната сала ќе се наменат за апартмани.


Податотека:RK 1009 9904 Elbphilharmonie HafenCity.jpg|Поглед на Хафен Сити во 2010
Податотека:Sonnenaufgang an der Elbphilharmonie.jpg|Филхармониската сала во 2011
Податотека:Elbphilharmonie, Februar 2015-4930.jpg|Градежните работи во 2015


## Наводи

## Надворешни врски

* 
* Елпска филхармонија

Категорија:Згради и градби во Хамбург
Категорија:Култура на Хамбург
Категорија:Концертни сали во Германија
Категорија:Модерна архитектура во Германија
Категорија:Знаменитости во Хамбург
Месе (Цариград)

thumb|300px|Карта на Цариград
**Месе** (грчки:. *Ἡ Μέση* [Ὀδός]) претставувал главната улица во Цариград, денешен Истанбул, Турција. Улицата водела од Големиот дворец до излезот на градот. Денеска на оваа место се наоѓа улицата Диванјолу.

Улицата започнувала од споменикот Милион, во близина на денешната Султанахмедова џамија, поминувала покрај хиподромот и палатите Лавсус и Антиох. По околу 600 метри се стигнувало до форумот на Константин, форумот на Теодосиј и форумот на Аркадиј. Од овде, улицата водела кон старата златна порта на градот до патот Вија Егнација.

## Литература

* Mango, Cyril, „The Triumphal Way of Constantinople and the Golden Gate“, Dumbarton Oaks Papers, издание 54, 2000, 173 страници, том 54, Dumbarton Oaks, Trustees for Harvard University.
* Necipoğlu, Nevra (Ed.), „Byzantine Constantinople: Monuments, Topography and Everyday Life“, BRILL, Istanbul, 2001, ISBN 9004116257.

Категорија:Древни патишта и друмови
Категорија:Згради и градби во Цариград
Палата Дафне

thumb|right|300px|Карта на административниот град во Цариград
**Палатата на Дафне** (грчки: *Δάφνη*) се наоѓала во склоп на Големата палата во Цариград во времето на Византија. Името на палатата дошло според статуата на нимфата Дафне, која била донесена од Рим.

Палатата Дафне била една од првите градежни објекти кои биле изградени во новата престолнина на Константин Велики. Објектот бил проширен во времето на Јустин II (565-568), и во следните неколку векови објектот претставувал главна административна зграда на императорите до 8 век. Целиот комплекс вклучувал параклис посветен на Свети Стефан и одаите на императорот. Објектот исто така се користел за официјално крунисување на новите императори, нивни свадби и семејни веселби.

Кога кон 9 век центарот на администрацијата се преселил во палатата Букелеон, значењето на комплексот се намалило за да во Четвртата крстоносна војна целосно биде ограбен. Денеска на местото каде некогаш се наоѓала палатата се наоѓа Султанахмедовата џамија.

## Наводи

## Надворешни врски
* 3D реконструкција на објектот на ''Byzantium 1200''

Категорија:Голем дворец (Цариград)
Категорија:Архитектура од 4 век
Милион (Цариград)

thumb|Дел од објектот
**Милион** (грчки: *Μίλ (λ) ιον*) претставувал споменик кој се наоѓал во Цариград, денешен Истанбул, Турција. Овој споменик бил изграден во текот на 4 век. Овој споменик претставувал местото од каде се мерале растојанијата на сите патишта кои воделе кон градовите на Византија, и имал иста функција како Милијариум Ауреум во Рим. Куполата на објектот лежела на четири големи арки и биле украсени со неколку статуи и слики. Овој објект бил иништен во почетокот на 16 век. За време на ископувањара во 1960 година, некои фрагменти од објектот биле откриени.

Во времето кога градот станал престолнина на Римското Царство, Константин Велики свесно презел голем број на идеи при изградба на градот од вечниот Рим. Меѓу тие градба спаѓал и овој монументале споменик. Споменикот се наоѓал источно од Августајон. На нејзниот врв се наоѓале статуи од Константин Велики и неговата мајка Елена.

Остатоците ос споменикот се наоѓаат во областа Еминону, во близина на Аја Софија и цистерна базилика.

## Надворешни врски

* 3D реконструкција на ''Byzantium1200''

Категорија:Архитектура од 4 век
Категорија:Згради и градби во Цариград
Категорија:Фатих (Истанбул)
Категорија:Обелисци во Истанбул
Палата Лавсус

right|thumb|200px|Административниот дел од градот
**Палатата Лавсус** (грчки: *Λαυσείον*) е поранешна палата која се наоѓала во Цариград, Византија.

Палатата била позната по огромната колекција која ја поседувала на статуи од митолошки херои. Овие статуи главно биле донесени од напуштените источни храмови во времето на Теодосиј II. Колекцијата содржела голем број на пагански статуи, а како најпозната била статуата на Зевс во Олимпија. Овде биле донесени и статуата на Афродита од Книдос, статуа од Хера, Атина, Ерос.

Точната локација на палатата е тема на дебата од страна на голем дел од археолозите, иако општо прифатено е дека се наоѓала на западното крило од хиподромот и дека во нејзина близина се наоѓала Антиоховиот дворец, до главната улица Месе која водела кон Златната порта .

Палатата била уништена од пожар, заедно со голем дел од статуите. Денеска се смета дека Филоксеновата цистерна била изградена на темелите од оваа палата.

## Наводи

Категорија:Византиски палати
Категорија:Згради и градби во Цариград
Категорија:Архитектура од 5 век
Антиохов дворец

right|thumb|200px|Административниот дел од градот
**Антиохов дворец** (грчки: *τὰ παλάτια τῶν Ἀντιόχου*) е поранешна палата која се наоѓала во Цариград, денешен Истанбул, Турција. Оваа градба била изградена во текот на 5 век а била идентификувана со археолошките укопувања во 1940-тите и 1950-тите години. Палатата се наоѓала во административниот дел од Цариград, во близина на хиподромот, а дел од нејзините остатоци се видливи и денес. Во текот на 7 век, палатата била претворена во црква и посветена на Света Ефимија.

## Историја

Палатата била изградена како резиденција на Антиох, евнух од персиско потекло, кој имал големо влијание во времето на Теодосиј II (408-450). По неговата смрт, имотот бил запленет од страна на императорот. За првпат палатата била откриена во 1939 година, кога фрески од Света Ефимија биле откриени северозападно од хиподромот. Во понатамошните ископувања била пронајдена шестаголна сала со полукружна форма. Според овие ископувања, оваа градба била изградена во околу 430 година.

Црквата најверојатно била основана во почетокот на 7 век. Во времето на византиското иконобарство објектот служел како продавница за оружје.

## Опис

Оригиналната палата се состоела од два дела, јужен и северен. Јужниот дел денеска не е достапен за јавноста, додека на северниот дел се наоѓала црквата која била во полукружна форма со 60 метри пречник во нејзината основа, а нејзниот двор бил поплочен со мермер. Шестаголната сала најверојатно на почетокот служела како трпезарија. Пречникот на салата бил околу 20 метри, а секој од круговите зафаќал околу 10,4 пречници.
  	
Во времето кога дел од објектот бил претворен во црква, покрај тоа биле извршени неколку обновувања.

## Надворешни врски

* 3D реконструкција на ''Byzantium 1200''

Категорија:Византиски палати
Категорија:Згради и градби во Цариград
Категорија:Архитектура од 5 век
ФК Војнца Сибиу

**ЧСУ Воинца Сибиу** е поранешен романски фудбалски клуб од Сибиу, основан во 2007, а распуштен во 2012 година.

## Историја
Клубот се изборил за својата промоција на највисокото ниво на романскиот фудбал стигнувајќи од Лига 4 до Лига 1 за само 3 години.

Светлата историја на клубот започнала во сезоната 2010-2011, кога во романскиот куп, клубот обезбедил учество во кругот на најдобрите 32 тима, каде што се сретнал со прволигашот и локален соперник, Газ Метан Медиаш. Воинца Сибиу победил со 3-1 по продолженијата, со што обезбедил учество во осминафиналето, каде загубилна пенали од ФК Темишвар.

На крајот од оваа сезона Воинца се изборил за првпат во својата историја да игра во Првата романска лига. Откако завршиле на 4. место во Лига 2, фудбалерите на клубот морале да играат во разигрувањето против Саџеата Наводари. Во првиот натпревар во Наводари, било 0-0, а во реваншот Воинца славела со 2-0. Со тоа, Воинца станала првиот тим од градот Сибиу, кој некогаш играл во првата романска лига, по цели 15 години, откако во сезоната 1995-1996 тоа му пошло од рака играше на клубот Интер Сибиу.

На почетокот од сезоната 2011-2012, Воинца во првото коло од Лига 1 се сретнала со најтрофејниот клуб во Романија, Стауа Букурешт. Во 88-мата минута Раду Негуц постигнал гол за Воинца и го израмнил резултатот со што донел голем бод за овој новооснован клуб. Првата победа во историјата во Лига 1, Воинца Сибиу ја забележала на 31 јули 2011, на гости кај Астра Плоешти, со победа од 1-0.

Воинца испаднала после само една сезона во елитната романска фудбалска лига, завршувајќи на 16. место на табелата, со 32 освоени бода.

После само 11 одиграни кола во Лига 2 2012–2013 Воинца се повлекла од првенството, поради големи долгови. Со тоа клубот бил распуштен и престанал да постои.

## Титули
**[[Лига III]]:**
:***Победник (1):** **2009–10**

**[[Лига IV]]:**
:***Победник (1):** **2008–09**

## Играчи
**Состав во сезоната 2011-2012 во единствената сезона на Воинца во Лига 1**

## Наводи

Воинца Сибиу
Цана

**Цана** () — град и поранешна општина во округот Витенберг, во Саксонија-Анхалт, Германија, не далеку од сојузниот автопат (*Bundesstraße*) B2 и околу 11 километри источно од Лутерштат Витенберг. Бил седиште на поранешната заедница на општини (*Verwaltungsgemeinschaft*) Елбауе-Флеминг. Од 1 јануари 2011 е дел од градот Цана-Елстер.

## Историја

Цана е еден од најстарите градови во Саксонија-Анхалт. Докажано е дека Цана бил населен уште околу 2000 п.н.е. Ова е потврдено со археолошките пронајдоци од 6-от век п.н.е. до миграцијата на Семноните, кои го населувале овој регион.

По нив, дошле лужичките Срби, кои ги презеле нивните домови. Историското градско јадро покажува форма и структура, кои враќаат до населувањето на Фламанците во доцниот Среден век во 12-от век.

Целата висорамнина северно од Витенберг е под силно фламанско влијание и многу имиња потекнуваат од нив; па така и денес, сè уште е наречена областа Флеминг и градот припаѓа на природниот парк Флеминг, кој бил отворен во 2005.

## Збратимени градови

*  Стеншев близу Познањ, Полска.
*  Едемисен близу Пајне, Германија.

## Наводи

## Надворешни врски

* Информации за Цана 

Категорија:Градови во Саксонија-Анхалт
Категорија:Витенберг (округ)
Природен парк Флеминг

[thumb|Потокот Цана близу градот [Цана]]

**Природниот парк Флеминг** () е природен парк со 824 км² во Саксонија-Анхалт, Германија, отворен во 2005. Тој е еден од шестте природни паркови во покраината Саксонија-Анхалт.

Паркот на север се граници со природниот парк Висок Флеминг (германски: „Naturpark Hoher Fläming“) во покраината Бранденбург, а на југ со биосфера резерватот Средна Елба на реката Елба. Природата на паркот е одредена од нискиот планински масив Флеминг (околу 200 метри висок) со шуми, ливади, мали чисти потоци и обработливи површини. Културно, интересни се некои историски градови, старите села, замоците и средновековните камени цркви.

Централната канцеларија и центарот за посетители на паркот се наоѓаат во Јебер-Бергфриден. Делови на областа припаѓаат на окрузите Анхалт-Битерфелд и Витенберг и со мал дел исто така и на градот Косвиг. Паркот содржи 6 града и 38 општини или делови од нив; градовите се Косвиг, Линдау, Рослау, Цербст, Витенберг и Цана.

## Надворешни врски

* Природен парк Флеминг 

Категорија:Природни паркови во Саксонија-Анхалт
Елбауе-Флеминг

thumb|200px|Грб на ЗО Елбауе-Флеминг

**Елбауе-Флеминг** била *[[Амт (политичка единица)|заедницата на општини]]* во округот Витенберг, во Саксонија-Анхалт, Германија. Се наоѓа на десниот брег на реката Елба, северно и источно од Витенберг. Седиштето на *заедницата на општини* било во Цана. Била распуштена во јануари 2011.

*Заедницата на општини* Елбауе-Флеминг се состои од следниве општини:

Категорија:Поранешни општински заедници во Саксонија-Анхалт
Цернигал

**Цернигал** () — село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Цана-Елстер. Припаѓал на заедницата на општини (*Verwaltungsgemeinschaft*) Елбауе-Флеминг.

## Географија

Цернигал се наоѓа околу 8 километри југоисточно од Лутерштат Витенберг.

## Економија и сообраќај

Сојузниот автопат (*Bundesstraße*) B187 помеѓу Витенберг и Јесен е околу 1 километар на југ.

Категорија:Села во Саксонија-Анхалт
Категорија:Витенберг (округ)
Веле Митаноски

**Веле Митаноски** (Црвена Вода, , ) — македонски новинар, политичар, публицист и пратеник и некогашен дописник на агенцијата Танјуг. Нарекуван е „човекот кој знае премногу“.

## Животопис
Митаноски е роден во охридското село Црвена Вода во 1949 година. По завршувањето на високото образование, почнува да работи како новинар. Неговата почитичка кариера е доста шаренолика. Почнува да делува како член на СКМ ПДП, предводен од Петар Гошев, каде се кандидирал на првите избори во 1990 година, но во вториот круг загубил. Следните избори во 1994 година се кандидира како независен пратеник, но откако Гошев и Георгиевски се откажале од вториот круг, Митаноски има се придружува. Подоцна делува како член на СДСМ, и по нивната победа во 2002 година, тој е директор на Агенцијата за информирање и еден од луѓето кој ја воделе Канцеларијата за односи со јавноста на Бранко Црвенковски. Набрзо излегува од СДСМ и почнува да ја формира НСДП со Тито Петковски, кога успева да добие пратенички мандат на изборите во 2006 година . Но по распадот на НСДП, тој станува потпретседател на новоформирана партија Социјалдемократска Унија. Доста е активен како политички аналитичар, кога во мај 2011 година од печат му излегува книгата „*Рани спомени*“ во која се напишани неговите сведоштва од случувањата во Вевчани и македонската демократска пролет, на случајот - Студенчица, на падот на комунистичката диктатура во Албанија, на 2001-та и подготвувањето на Охридскиот рамковен договор. Се служи со англискиот и рускиот јазик. Живее во Охрид.

## Библиографија
* „Рани спомени“ (2011) - автобиографија
* „Спомени-рани“ (2013) - автобиографија

## Наводи

Категорија:Црвена Вода (Охридско)
Категорија:Луѓе од Охрид
Категорија:Македонски новинари
Категорија:Македонски политичари
Категорија:Македонски публицисти
Категорија:Македонски политички аналитичари
Категорија:Пратенички состав 2006-2008
Категорија:Живи луѓе
Златна порта (Цариград)

thumb|300px|Остатоци од портата
**Златната порта** во Цариград (грчки: *Χρυσεία Πύλη*, *Chryseia Pylē*; латински: *Porta Aurea*; турски: *Altınkapı* или *Yaldızlıkapı*) била влезната порта во престолнината на Византија. Таа била главниот влез во престолнината и се користела особено при триумфалните влезови на императорот во главниот граф при воените победи или други државни пригоди. Во многу ретки случаи, низ портата било дозволено да влегуваат и излегуваат некакви царски посетители, како папски делегации на пример. Во 1261 година, по повторното заземање на градот од страна на Византијците, низ оваа порта поминал Михаил VIII Палеолог . Името на оваа порта било земено од многу други големи градови кои имале златна порта, како на пример оние во Солун или портата во Киев.

## Историја

Датумот на изградба на оваа порта е непознат. Се смета дека била изградена во времето на Теодосиј II, односно во времето кога биле изградени и ѕидините на градот.

И покрај нејзината главно церемонијална улога, портата во текот на својата историја издржала на голем дел од нападите. Со додавањето на попречен ѕид меѓу внатрешните и надворешните ѕидини, таа претставувала еден вид мала тврдина. По заземањето на градот од страна на Османлиите, биле додадени три поголеми кули на портата во внатрешноста на ѕидините, формирајќи тврдина од седум кули која тврдина денеска е позната како Еди-куле Хисар.

Во тоа време таа ја изгубила својата функција како порта. Овде би сместен главниот затвор во Цариград. Меѓу најпознатите затвореници кои лежеле овде бил младниот Осман II, кој бил затворен и погубен од јаничарите во 1622 година. Во текот на Наполеоновите војни, тврдината била затвор на многу француски затвореници. Какоз затвор објектот служел до 1837 година.

## Опис

Портата била изградена од големи квадратни блокови од полиран бел мермер и имала форма на три заоблени порти. Околу портата се наоѓале околу десетина кули. Со исклучок на централниот влез, споредните останувале отворени во текот на секојдневието на населението на градот.

Портата била украсена со многубројни статуи, вклучувајќи ја и статуата на Теодосиј I на врвот. На врвот исто така имало поставено скулптура од крст, кој паднал по земјотресот од 562 година.

## Наводи

Категорија:Порти во Цариград
Шицберг

**Шицберг** е село и поранешна општина во округот Витенберг, во Саксонија-Анхалт, Германија. Од 1 јануари 2011, е дел од градот Јесен (Елстер).

## Географија

Шицберг се наоѓа околу 12 километри западно од Јесен на Елба.

## Економија и сообраќај

Сојузниот автопат (*Bundesstraße*) B 187 помеѓу Витенберг и Јесен е околу 12 километри на југ.

Kirche Schützberg.JPG|Црквата во Шицберг
SchützbergDeichwärterhaus.jpg|Куќа во Шицберг


Категорија:Села во Саксонија-Анхалт
Категорија:Витенберг (округ)
Милангер

**Милангер** () — село и поранешна општина во округот Витенберг, во Саксонија-Анхалт, Германија. Од 1 јануари 2014 е дел од градот Цана-Елстер. Од 1 јануари 2011 до 29 мај 2013 била дел од градот Цана-Елстер. Претходно, општината припаѓала на општинската заедница Елбауе-Флеминг.

## Географија

Милангер се наоѓа 9 километри источно од Лутерштат Витенберг на Елба.

### Општински единици

Милангер е поделен на Хондорф, Прилиц и Галин.

## Историја

Хондорф првпат е споменат во 1304. Општината била основана во 1939 со спојување на селата Прилиц и Хондорф. Галин бил припоен во 1974.

## Економија и сообраќај

Сојузниот автопат B 187 кој води од Витенберг до Јесен поминува низ општината.

## Наводи

Категорија:Витенберг (округ)
Категорија:Села во Саксонија-Анхалт
Категорија:Поранешни општини во Саксонија-Анхалт
Јесен (Елстер)

**Јесен** () — општина сместена на реката Шварце Елстер и се наоѓа во источниот дел на Саксонија-Анхалт во округот Витенберг.

## Географија

Јесен е споена општини од следниве единици:

## Историја

Првиот документиран доказ за постоењето на Јесен потекнува од 1217. На ноќта 20 на 21 септември 1729, голем дел од градот бил уништен од оган. По многу вековното функционирање во рамките на Саксонија, Јесен станал дел од Прусија во 1816.

Во 1945, станал дел од покраината Саксонија-Анхалт. Во 1952, според административните реформи на Источна Германија, Јесен станал окружен главен град на регионот Котбус (Котбус сега е дел од Бранденбург). Во 1990, Јесен повторно станал дел од новоформираната покраина Саксонија-Анхалт. Во 1992, дошло до спојување на општините Грабо, Горсдорф-Хемсендорф, Линдвердер и Гроскорга, а во 1993 Швајниц, Гербишбах, Клоса, Шенајхо, Штајнсдорф и Диксферда. Со окружната реформа во 1994, Јесен станал дел од округот Витенберг, притоа добивајќи уште три општини кон него, Батин, Дисниц и Клајндребен-Маукен. Во 1999, дошло до уште спојувања: Арнсдорф, Лајпа и Рулсдорф со Рахајн. На 1 март 2004, уште 12, меѓу нив Зејда, Холцдорф и Линда (Елстер). Некои од овие порано независни општини се состоеле од повеќе населени места, па така денес Јесен има вкупно 47 *Stadtteile* (составни градски делови).

## Економија и инфраструктура

Основаните бизниси главно се мали и средно во металопреработувачката, градежништво, преработка на млеко и производство на пијалаци. Исто така, има и поголеми претприемачи во земјоделството.

## Култура и знаменитости

* Историскиот плоштад во Јесен
* Парохиската црква Свети Никола во Јесен
* Замокот Јесен, од 1999 седиште на градскиот совет
* Парохиската црква Света Марин во Швајниц
* *Amtshaus* во Швајниц
* Селската црква во Горсдорф
* Селската црква во Клајндребен
* Фериботот Преч-Маукен

## Луѓе

* Карл Лампрехт (25 февруари 1856 –  10 мај 1915 во Лајпциг), бил професор по историја на Универзитетот Лајпциг, кој денес е познат по неговата улога во *[[Methodenstreit]]*.

## Факт

Градот е дванаесеттата најголема општина во Германија по површина, така за 3 км2 е поголема од Минхен.

## Наводи

## Надворешни врски

* Официјална страница

Категорија:Витенберг (округ)
Категорија:Саксонија (пруска покраина)
Gold Digger

„**Gold Digger**“ е песна изведена од американскиот хип-хоп артист, продуцент и текстописец Кање Вест во соработка со американскиот глумец и пејач Џејми Фокс. Издаден како втор сингл од вториот албум на Вест, *Late Registration* (*Доцна Регистрација*), „Gold Digger“ го освои највисокото прво место на американскиот ''Билборд'' Хот 100 на 6 септември 2005 година, станувајќи со тоа втор сингл на Вест и на Фокс којшто завршил на првото место. Ко-продуцирана од стран на Џон Брион, песната содржи интерполација од песната на Реј Чарлс, „I Got a Woman“ од страна на Фокс.

Синглот собори рекорд со најмногу дигитални симнувања за време од една недела, продавајќи преку 80,000 дигитални симнувања, и исто така собори рекорд со тоа што беше и најбрзото дигитално симнување на сите времиња; двата рекорди од тогаш се соборени. Во 2005 година беше вториот најдолг сингл којшто бил на првото место на американскиот *Билборд* Хот 100 веднаш зад синглот на Мараја Кери, „We Belong Together“ („Ние си Припаѓаме Еден на Друг“). Песната „Gold Digger“ исто така беше номинирана и за Песна на Годината на Греми наградите во 2006-та година, додека пак ја освои номинацијата за Најдобра соло рап изведба. „Gold Digger“ заврши на 49 место на списокот на најдобри 100 песни според магазинот *[[Билборд (магазин)|Билборд]]*, и на 9 место на списокот на 100 песни на декадата според истиот магазин. Песната беше изгласана на 20 место на списокот на VH1 за Најдобри 100 хип-хоп песни. Од јануари 2011 година, песната е продадена во преку 3,000,000 копии ширум САД. „Gold Digger“ стана 9-от најуспешен сингл во САД за 2000-те.

## Позиции и табели

### Сертификации

## Наводи

Категорија:Песни на Кање Вест
Категорија:Песни на Џејми Фокс
Dockville

**Dockville** е музички и ликовен фестивал на најголемиот европски речен остров, квартот Вилхелмсбург во Хамбург. Спонзориран е од германската *Internationalen Bauausstellung (IBA)* и за првпат се одржал во 2007. Многу делови од фестивалската површина се наоѓаат директно на реката Елба, во делови кои не се заштитени од поплави. Карактеристично за фестивалот е комбинацијата од музика и ликовна уметност.

## 2007

Во 2007, кога фестивалот се одржал по првпат, имал 5.000 посетители. Музички предводници биле германските бендови 2Raumwohnung и Tocotronic. Уметнички директор бил германскиот сликар Даниел Рихтер.

## 2008

Оваа година фестивалот траел три дена. Започнал на 15 август (петок), а завршил на 18 август (недела). Предводници биле германските и британските бендови The Ting Tings, Deichkind, Fettes Brot и Television Personalities. Германскиот сликар Даниел Рихтер бил главен за уметничката програма.

Германскиот весник *[[Hamburger Abendblatt]]* известил, дека околу 10.000 луѓе го посетители фестивало и дека програмата и инфраструктурата се подобрени.

## 2009

2009 фестивалот се одржал на истото место како порано од 14 до 18 август. Музички предводници биле MGMT, Turbonegro и германските бендови Kettcar, Element of Crime и The Whitest Boy Alive. Повторно имало комбинација на музика и работа на ликовни уметници. Јавниот радиски и телевизиски сервис Norddeutscher Rundfunk и германскиот весник *Hamburger Abendblatt* известиле дека 15.000 луѓе го посетиле фестивалот вториот ден, воедно истакнувајќи дека се појавиле определени логистички проблеми.

## Наводи

## Надворешни врски

* Службена страница на фестивалот (германски)
* Слики од фестивалот 

Категорија:Ликовни фестивали
Категорија:Култура на Хамбург
Категорија:Музички фестивали во Германија
Момчило Грошев

**Момчило Грошев - Грошка** (Валандово,  - , ) — македонски фудбалер, голман на „шампионската генерација“ на Вардар.
## Животопис

Грошев е роден во Валандово на 19 јануари 1960 година. Тој уште таму ги има направил првите фудбалските чекори, во матичниот клуб Победа Валандово. Оттаму, заминал во прилепска Победа и таму останал две сезони, а потоа застанал на голот на Вардар во чии редови настапувал заедно со Рингов, Панчев, Станојковиќ, Јаневски, Најдоски и др , со кои ја освојуваат единствената шампионска титула во поранешната СФРЈ, во сезоната 1986/87. Еден период бранел и во Грција.
По завршувањето на активната кариера, долго време работел во младинскиот погон на Вардар тренирајќи ги младите голмани, потоа и во Стручниот штаб на првиот тим со најдобрите голмани, пренесувајќи им го своето богато голманско искуство кога бранел против Партизан, Црвена звезда, Динамо, Хајдук, Вележ, Сараево. По долго и тешко боледување, по неколку комплицирани операции, умира во Скопје на 24 февруари 2010 година.

## Наводи

Категорија:Починати на 24 февруари
Категорија:Фудбалери од Валандово
Категорија:Југословенски фудбалери
Категорија:Фудбалери на ФК Вардар (Скопје)
Категорија:Фудбалски тренери од Валандово
ФК Победа (Валандово)

**ФК Победа** е фудбалски клуб од Валандово, Македонија. Победа моментално игра во Третата фудбалска лига - Исток.

## Историја

Првата фудбалска топка во Валандово ја  донеле браќата Илија и Никола Костадинови уште во 1922 година. Првото име на клубот било **Беласица**, но во 1924 година го смениле името во Победа. Меѓутоа, сè до 1948 година, клубот неколкупати го менувал името: **Голаш**, **Македонија**, **Пролетер** за да во 1948 година одново го добие името Победа.
По неуспешните квалификации за влегување во Македонската лига, 1966 против Индустријалец од Скопје и 1967 година против Љуботен, конечно за првпат Победа стана член на Македонската лига 1976/77 година кога го постигна најголемиот успех освојувајќи го второто место. Во сезоните 79 и 81 Победа била  петта, но 1984 година поради финансиски проблеми испаднала од Македонската лига. Испаднала и од Втората лига 1986 година, но веќе наредната година се вратила пак. И потоа во 1994/95 година кога како шампион на Втората лига Љубисав Иванов и останатите членови на Управниот одбор не и дозволиле да игра во Македонската лига.

Победа во сезона 2020/21 е шампион во Општинската фудбалска лига на Валандово и се стекнува со право на учество во Третата фудбалска лига - Исток. Сезоната требало да започне во септември 2021 година, меѓутоа поради моменталните протоколи за заштита од Ковид-19 стартот е одложен и сезоната започнува дури на 20. март 2022 година. Победа од Валандово е учесник во новата сезона од Третата фудбалска лига - Исток.

## Наводи

## Надворешни врски
*Победа од Валандово 

Категорија:Спортот во Валандово
Категорија:Фудбалски клубови од Трета фудбалска лига на Македонија
Категорија:Појавено во 1948 година во Македонија
Heard 'Em Say

„**Heard 'Em Say**“ е песна изведена од американскиот хип-хоп артист, продуцент и текстописец Кање Вест. Беше издадена на 8 ноември 2005 година како трет сингл од неговиот втор студио албум, *[[Late Registration]]*. Кање Вест ја изведе оваа песна во соработка со фронтменот на групата Maroon 5 (Марун 5), Адам Левин, кој го пее рефренот. Песната е ко-продуцирана од страна на Џон Брион, песната содржи делови од песната „Someone That I Used to Love“ изведена од страна на Натали Кол. Рефренот од песната „Heard 'Em Say“ подоцна беше користен на уште една песна на Марун 5, „Nothing Lasts Forever“ која што се појави на нивниот албум од 2007 година, *[[It Won't Be Soon Before Long]]*.

### Табели и позиции

### Продажба и сертификации

## Наводи

## Надворешни врски
*
*

Категорија:Песни на Кање Вест
Вилхелмсбург

**Вилхелмсбург** може да се однесува на следниве места:

* Вилхелмсбург (Хамбург), поранешен град, сега кварт на Хамбург, Германија
* Вилхелмсбург (Западна Померанија), општина во Мекленбург-Западна Померанија, Германија
* Вилхелмсбург (Австрија), град во Долна Австрија, Австрија